Diari Oficial de la Generalitat Valenciana


Sumari del DOGV 3583, del 15-09-1999 (1999/7758)

Notificació a propietari de l'embarcació Lady Ketty de la resolució per la qual s'ordena al Servei d'Explotació i Conservació de Ports el trasllat i posterior afonament d'aquesta embarcació.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3583

Data del DOGV
:   15-09-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7758


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a propietari de l'embarcació Lady Ketty de la resolució per la qual s'ordena al Servei d'Explotació i Conservació de Ports el trasllat i posterior afonament d'aquesta embarcació. [1999/M7758]
  
No havent pogut notificar en l'últim domicili conegut per aquesta administració la Resolució del director general d'Obres Públiques, de data 8 de juliol de 1999, per la qual s'ordena al Servei d'Explotació i Conservació de Ports que procedisca al trasllat i posterior afonament de l'embarcació Lady Ketty, atracada al port de Xàbia, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat:
  
«Vista la Resolució del director general d'Obres Públiques de data 29 de juliol de 1998, per la qual s'ordena al senyor Robert Thomas Morans, propietari de l'embarcació Lady Ketty, la reparació i trasllat fora del port de Xàbia, de l'embarcació citada amb advertència que, en cas d'incompliment per part d'aquest, es procedirà a l'execució subsidiària per l'administració, i a costa de l'executat, d'acord amb allò que s'ha establit en l'article 107.2 de la Llei de Ports de l'Estat i de la Marina Mercant, i dels articles 95 a 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i serà a càrrec del propietari tant les despeses ocasionades per l'embarcació Lady Ketty fins a la data com les generades per les operacions mencionades.
  
Vista la Resolució del director general d'Obres Públiques de data 22 de febrer de 1999, per la qual s'acorda declarar en estat d'abandó l'embarcació denominada Lady Ketty, atracada al port de Xàbia, i procedir a l'execució subsidiària de la Resolució d'aquesta direcció general de data 29 de juliol de 1998, en els termes de l'article 107.2 de la Llei de Ports de l'Estat i de la Marina Mercant.
  
Ambdues resolucions es notificaren mitjançant la inserció de l'edicte en el Diari Oficial de la Generalitat Valenciana, i l'exposició durant 15 dies al tauler d'anuncis de l'Ajuntament de Calvià (Balears), ja que han sigut tornades les cartes amb justificant de recepció enviades a l'últim domicili conegut del senyor Robert Thomas Morans.
  
Vist informe de l'enginyer tècnic de l'Àrea de la Nau on s'indica:
  
«Ateses les dimensions de l'embarcació, eslora de 18,00 m i mànega de 4,5 m, i característiques del casc, acer, el desballestament de l'embarcació seria problemàtic i costós, ja que caldria habilitar un espai per a les operacions de desballestament, així com la utilització de grua i plataforma per al seu trasllat, i senyalitzar la zona d'ubicació fins a la finalització de les operacions de desballestament, per motius de seguretat.
  
Quant a la possibilitat d'afonament, seria la més còmoda i menys problemàtica, ja que evitaria els mitjans descrits anteriorment i la necessitat d'ocupació de superfície mentre es realitzen les operacions.-
  
En el citat informe es proposen igualment els mitjans adequats per a l'afonament, pressupost de l'operació (2.853.600 PTA, IVA inclòs), i punt d'afonament.
  
En ús de les atribucions que concedeix a aquesta Direcció General d'Obres Públiques l'article 18 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Ordenar al Servei d'Explotació i Conservació de Ports procedisca al trasllat i posterior afonament de l'embarcació Lady Ketty en la forma i amb els mitjans proposats, i el propietari queda obligat al pagament de totes les despeses ocasionades fins a la data per la dita embarcació com les que s'originen per l'execució subsidiària.
  
Que es notifique la present resolució al senyor Robert Thomas Morans al seu domicili conegut, i cas de resultar fallida la notificació, en la forma disposada en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per Llei 4/1999, de 13 de gener.
  
Contra aquesta resolució, que no és definitiva, es pot interposar recurs d'alçada davant del conseller d'Obres Públiques, Urbanisme i Transports, en el termini d'un mes, comptat des de l'endemà de la notificació de la present resolució, sense perjuí de la utilització per l'interessat de qualsevol altre recurs que estime pertinent.
  
València, 8 de juliol de 1999.- El director general d'Obres Públiques: Pedro Marco Segura.»
  
València, 2 de setembre de 1999.- El secretari general: Gaspar Peral Ribelles.